Opplæring og godkjenning av hovedsikkerhetsvakt/signalgiver - instruks

1. Hensikt og omfang

Dette dokumentet er forankret i STY-604356 Kompetansestyring og sertifisering for Bane NORs egentransport og sikkert arbeid med kjøretøy - prosedyre. Instruksen gjelder krav til opplæring og godkjenning for å utføre arbeid i funksjonene hovedsikkerhetsvakt og signalgiver.

Instruksen inneholder krav til grunnopplæring, arbeid som krever egen sertifisering, vedlikehold av kompetanse og øvrige krav for å være godkjent som hovedsikkerhetsvakt/signalgiver.

1. Beskrivelse

HSV og signalgivere er operative funksjoner med betydning for trafikksikkerheten og skal derfor sertifiseres og godkjennes av Bane NOR. Gyldig godkjenning krever kompetanse iht. gjeldende læreplan og gjennomføring av obligatorisk opplæring og oppdatering, Krav til godkjenning for utførelse av funksjonene Hovedsikkerhetsvakt (HSV), lokal sikkerhetsvakt (LSV) og signalgiver er tilsetting i godkjent virksomhet (ref. Godkjenningsordningen for virksomheter), gyldig helsegodkjenning og skikkethet for å utøve sikkerhetskritisk funksjon.

Arbeidsoppgaver ved utøvelse av funksjonen HSV er beskrevet i STY-605545 Hovedsikkerhetsvaktens regelbok.

Godkjenningsbevis for å kunne utføre funksjonene utstedes på grunnlag av gyldig kompetanse, helse, ansettelse hos godkjent virksomhet i Godkjenningsordningen og vurdering av skikkethet. Godkjente hovedsikkerhetsvakter/signalgivere er registrert i BNs godkjenningsregister tilknyttet Sertifisering Transport. Gyldig godkjenningsbevis sendes personalansvarlig leder/sikkerhetsleder. Godkjenningsbevis utleveres av leder til hovedsikkerhetsvakt/signalgiver for kontroll og signering.

* 1. Grunnopplæring

Hovedsikkerhetsvakt (HSV) og lokal sikkerhetsvakt (LSV) har felles grunnopplæring og krav til kompetanse, opplæring for funksjonen signalgiver er innlemmet i samme grunnopplæring. Inntakskrav til grunnutdanningen er beskrevet i gjeldende læreplan, nyutdannede fagarbeidere i jernbanefag er prioritert ved inntak til opplæringen.

Krav til opptak:

Fylt 21 år eller fylt 19 år og ha fagbrev i jernbanefag

Alternativt vurderes dokumentert relevant utdanning sammen med arbeidserfaring på minst tre år innen bygg, anlegg eller sikkerhetsrelatert arbeid

«Innføring i jernbaneteknikk» er et krav hvis søker mangler jernbanefaglig utdanning

Gyldig helsegodkjenning og bestått yrkespsykologisk test fra godkjent lege

Grunnleggende ferdigheter med minimum karakter 3 innen IKT, norsk skriftlig/muntlig og engelsk muntlig

Grunnleggende ferdigheter vurderes normalt på bakgrunn av fullført videregående utdanning

Gjennomført og dokumentert forberedende praksis en til en, med erfaren og praktiserende hovedsikkerhetsvakt (minst 3 års bred erfaring som HSV)

Bestått inntaksprøve ved Bane NOR Jernbaneskole

Fast ansatt i godkjent virksomhet, dvs. godkjent for leveranse av operativ sikkerhetstjeneste

Plan for praksis i virksomheten der søker er ansatt eller samarbeidende virksomhet (planen skal være godkjent etter oppsatte mål)

Kandidaten skal være skikket, i skikkethetsvurdering legges det vekt på at kandidaten kan:

Være en tydelig leder på arbeidsstedet

Utvise aktsomhet i utførelse av arbeid og i vandel

Samarbeide godt, være pålitelig og pliktoppfyllende

Gjøre kvalifiserte vurderinger og være beslutningsdyktig

Kunne planlegge, dokumentere og registrere avvik

Kommunisere tydelig

Være tilgjengelig og trygg i arbeidet

Ha oversikt, være oppmerksom og handle raskt i farlige situasjoner

* 1. Godkjenningsprosess

1. Godkjenning

| Trinn | Beskrivelse |
| --- | --- |
| Behovet for godkjent HSV og signalgiver kartlegges blant virksomheter godkjent for leveranse av operativt sikkerhetspersonell | Kartlegging gjennomføres ved hvert årsskifte. Dimensjonering av kurstilbudet justeres dersom det oppstår økt behov. Inntak til opplæringen gjennomføres 2 ganger pr. år på bakgrunn av behov og kvalifiserte søkere. Det søkes om inntak til opplæring for påfølgende halvår. |
| Søknad om inntak på grunnopplæring | Personell med behov for godkjenning må selv registrere seg for inntak med dokumentasjon på kvalifikasjoner og helsegodkjenning som oppfyller gjeldende inntakskrav, samt bekreftelse fra leder om ansettelsesforholdet og utarbeidet plan for praksis. |
| Opplæring hovedsikkerhetsvakt | Opplæringen som hovedsikkerhetsvakt gjennomføres etter gjeldende læreplan som inkluderer opplæring i funksjonen signalgiver. Kursplass tilbys gjennom Bane NOR Jernbaneskole (BN). Opplæringen er praksisrettet og inkluderer også veiledet praksis i bedrift. |
| Krav til første gangs godkjenning | * Bestått eksamen fra grunnopplæring som hovedsikkerhetsvakt og signalgiver * Gyldig helsegodkjenning og bestått yrkespsykologisk test * Bekreftelse og registrering av ansettelse hos leverandør av sikkerhetsrelaterte tjenester til BN (Ref. Godkjenningsordningen) * Sikkerhetsvurdering, vurdert skikket for utførelse av funksjonene * Registrert i Bane NORs godkjenningsregister * Kontrollert og signert mottatt godkjenningsbevis * Tilgang til digitale verktøy og elektroniske plattformer som hovedsikkerhetsvakt er pålagt å bruke |

* 1. Arbeid som krever særskilt sertifisering

1. Særskilt opplæring og prøving

|  |  |
| --- | --- |
| Trinn | Beskrivelse |
| Aktuelle sertifiseringer:   * Strekning med ERTMS * Strekning med akseltellere * Strekning med dobbeltspor * Oslo-området * Trondheims-området | ERTMS, ØØL og nasjonalt (ulike system)  Akseltellerkompetanse inkluderer lokal opplæring på aktuell strekning (HSV som ikke har grunnleggende akseltelleropplæring må gjennomføre denne opplæringen før lokal opplæring)  Opplæring og prøving i områdekunnskap i definerte områder. Dette er beskrevet i underliggende støttedokument  Aktuelle sertifiseringer påføres godkjenningsbeviset med dato for utløp |

* 1. Krav til opprettholdelse av godkjenning

1. Opprettholdelse av godkjenning

| Trinn | Beskrivelse |
| --- | --- |
| Oppfølging av kompetanse, helse og skikkethet | Virksomheten skal ha et system for intern opplæring, kompetansestyring og gyldige sertifiseringer som omfatter funksjoner med betydning for trafikksikkerheten innen rammene av Bane NORs sikkerhetsgodkjenning. Krav publiseres gjennom banenor.no og sirkulærer.  Gyldig godkjenning forutsetter løpende oppdatering i regelverk, skikkethetsvurdering, deltakelse på obligatorisk etteropplæring og jevnlig praktisering i funksjonen. Med jevnlig menes minst månedlig.  Periodisk opplæring og prøving minst hvert 3. år  Krav til prøving og vedlikehold av kompetanse er beskrevet i STY-602618 Eksamen, prøving og vedlikehold av kompetanse innen Bane NORs egentransport – instruks  Opprettholdelse av skikkethet |
| Endring av tilhørighet eller funksjon | Endringsskjema på digitalt servicetorg benyttes for melding om endring av:   * ansattforhold * starter eller slutter i virksomheten * endring eller opphør av funksjon * lengre enn 30 dagers fravær i funksjonen |

* 1. Tilbakekall av godkjenning

1. Tilbakekall

| Trinn | Beskrivelse |
| --- | --- |
| Midlertidig eller permanent tilbakekall av godkjenningsbevis og andre sanksjoner | Bane NOR kan kalle tilbake godkjenningsbevis eller iverksette andre sanksjoner. |
| Godkjenningen vil kunne tilbakekalles, midlertidig eller permanent ved: | Brudd på arbeidsmiljølovens arbeidstidsregler  Brudd på reglene om alkoholpåvirkning og pliktmessig avhold i Jernbaneloven  Brudd på lover, forskrifter og Bane NORs regelverk i eller utenfor tjenesten som er av betydning for tjenesten om han/hun ellers ikke oppfyller vilkårene for å være HSV  Hvis HSV unnlater å gjennomføre faglig oppdatering, opplæring eller etterutdanning som Bane NOR innkaller til  Opptreden i eller utenfor tjenesten som viser at vedkommende ikke anses skikket til å utøve funksjon som HSV  Manglende kompetanse og/eller helsegodkjenning  Den aktuelle HSV/signalgiver er meldt sluttet i virksomheten (Bane NOR eller ekstern leverandør)  Brudd på regelverk og/eller STY- 605545 Hovedsikkerhetsvaktens regelbok -instruks  Manglende melding om endringer av kompetanse, lengre fravær i funksjonen, i ansettelsesforholdet, eller ved avslutning av ansettelsesforholdet. |

* 1. Referanser og henvisninger

| Dokument | Henvisning |
| --- | --- |
| Forskrift om sikkerhet på jernbanenettet (sikkerhetsforskriften) | FOR-2021-09-08-2740 |
| Forskrift om opplæring av personell med arbeidsoppgaver av betydning for trafikksikkerheten ved jernbane, herunder sporvei, tunnelbane og forstadsbane m.m. (opplæringsforskriften) | FOR-2002-12-18-1679 |
| Forskrift om helsekrav for operativt personell på jernbane og signaler på tog | FOR-2019-06-12-721 |
| Trafikkregler for jernbanenettet |  |
| Sikkert arbeid i og ved Bane NORs infrastruktur - prosedyre | STY-601050 |
| Helsekrav for operativt personell - prosedyre | STY-604317 |
| Hovedsikkerhetsvaktens regelbok | STY- 605545 |
| Eksamen, prøving og vedlikehold av kompetanse innen Bane NORs egentransport – instruks | STY-602618 |
| Læreplan Hovedsikkerhetsvakt |  |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 003 | 03.02.2025 | Oppdatert iht. nye krav og forskrifter. |